laion/Wikipedia-Exotic huggingface dataset:
נועם גלאי

נועם גלאי (נולד ב-9 בספטמבר 1984 בירושלים) הוא צלם תרבות ישראלי המתגורר בניו יורק. גלאי התפרסם בשל תמונת הצעקה שאותה צילם, שהפכה במהלך השנים לדוגמה בתחום זכויות היוצרים מסביב לעולם. בין רשימת המצולמים של גלאי אפשר למצוא את ביונסה, שון מנדס, טיילור סוויפט, ג'רי סיינפלד ולברון ג'יימס. כמו כן צילם גלאי רשימה של ידוענים ישראלים כגון עומרי כספי, עודד קטש, מיקי חיימוביץ' ופיני גרשון. נועם גלאי הוא בנו של פרופסור דן גלאי. החל לצלם בעת שירותו הצבאי בצה"ל, ולקראת שחרורו החל לצלם עבור קבוצת מכבי תל אביב בכדורסל. בינואר 2006 היגר גלאי לניו יורק והחל לצלם עבור ליגת ה-NBA וליגת ה-WNBA במקביל לצילום משחקי יורוליג שאליהם טס מדי מספר חודשים. לאחר מספר שנים שבו התמקד בצילום ספורט, החל גלאי לצלם מוזיקאים ושחקני קולנוע עבור גטי אימג'ס ולקוחות כמו דיסני, אן-בי-סי וסרטי פרמאונט. בשנת 2011 נבחרה תמונתו של גלאי של ניו יורק בערב ה-11 בספטמבר 2011 לאחת מתמונות השנה במגזין LIFE. במרץ 2016 נועם צילם את דונלד טראמפ לשער של מגזין טיים. ב-17 בפברואר 2006 צילם גלאי סדרה של פורטרטים עצמיים המראים אותו צועק. לאחר שהעלה את התמונות לאתר שיתוף התמונות פליקר, אחת מהתמונות החלה לשמש בעבודות גרפיות ללא ידיעתו של גלאי, והפכה לסמל של מספר רב של הפגנות ומהפיכות אזרחיות במדינות כמו מצריים, איראן, עיראק, ארגנטינה, הונדורס וספרד. בנוסף, התמונה שימשה חברות לצרכים מסחריים כגון כריכות ספרים, עטיפות אלבומים מוזיקליים וחולצות. הסיפור של גלאי נידון בתקשורת האמריקאית בכל הקשור לזכויות יוצרים, ואף נכנס לתוכנית הלימוד בקולג'ים בארצות הברית. מדיה וקבצים בנושא נועם גלאי בוויקישיתוף אתר האינטרנט הרשמי של נועם גלאי אתר הצעקה הגנובה ציפי שמילוביץ, תמונת ניצחון, באתר "ידיעות אחרונות", 10 ביוני 2018 Moll, Sebastian. "Berühmte Fotografie: Der Urschreier". fr-online.de (בגרמנית). נבדק ב-2016-03-01. 6 People Who Had No Clue Their Faces Were World-Famous, Cracked.com What it’s like to work backstage at the Global Citizen Festival • Stories and Trends | Getty Images, Stories and Trends (באנגלית) Foto divulgada na internet vira símbolo de rebeldia e inspira artistas - GloboNews - Jornal das Dez - Catálogo de Vídeos, GloboNews - Jornal das Dez LIFE Magazine, 2011 LIFE Pictures Of The Year, LIFE (ארכיון) FSTOPPERS, The Stolen Scream Unfair Use, American Photo Israeli's portrait travels from NYC to Tehran, ynet The Man Behind the Scream: Noam Galai -, The Good Men Project (באנגלית) jackzg-, Red Tape - He became the face of revolution - - because his picture was stolen, Newsvine Gizmodo - We come from the future., Gizmodo (באנגלית) "Networks are not always revolutionary". The Guardian (באנגלית). 2011-06-16. ISSN 0261-3077. נבדק ב-2016-03-01. 'The Stolen Scream': Photographer Creates, Internet Copies, NFT Reclaims, PetaPixel, ‏2022-01-16 (באנגלית) Noam Galai - Beyond the Scream MegaPixel - אתר התוכן הגדול בישראל לצילום, באתר MegaPixel ללא מחבר, Emerging: Contemporary Readings for Writers, 3 edition, Bedford/St. Martin's, 2015-11-13 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נועם גלאי".
רוקוול

האם התכוונתם ל... מוזיאון נורמן רוקוול – מוזיאון המוקדש ליצירתו של האמן נורמן רוקוול, סטוקברידג' מסצ'וסטס רוקוול אינטרנשיונל (Rockwell International) – קונצרן חברות אמריקאי שעסק בין היתר בתעשייה אווירית וחלל. קשיות רוקוול – שיטה לבדיקות קשיות אישים: נורמן רוקוול – צייר אמריקאי סם רוקוול – שחקן אמריקאי רוקוויל
סטפן דה מיסטורה

סטפן דה מיסטורה (Staffan de Mistura; נולד ב-25 בינואר 1947) הוא מדינאי ודיפלומט איטלקי אשר כיהן במספר רב של תפקידים בינלאומיים מטעם האו"ם וארגוניו. כיום (2017) הוא משמש כשליח מיוחד מטעם מזכ"ל האו"ם והליגה הערבית לסוריה. דה מיסטורה נולד בשוודיה, בן לאם שוודית ולאב איטלקי. משפחת האב נמלטה מדלמטיה בשלהי מלחמת העולם השנייה. ב-1971 החל דה מיסטורה לעבוד בשירות ארגון האו"ם. בתחילת דרכו שם היה עד למותו של ילד שנורה על ידי צלף בקפריסין המחולקת. חוויה טראומטית זו הניעה אותו לדבריו להקדיש את חייו לניסיון להביא לסיום קונפליקטים בדרכי שלום. עד 1987 עבד דה מיסטורה בארגון האו"ם למזון וחקלאות ומילא שליחויות הומניטריות ביוגוסלביה, סודאן, צ'אד, אתיופיה, וייטנאם ולאוס. בהמשך היה מנהל הפעולות של ארגון המזון והחקלאות. מ-1988 עד 1991 שימש בתפקיד בכיר במשרד התיאום של האו"ם באפגניסטן. בהמשך שימש כמנהל אגף יחסי הציבור של ארגון יוניצף ושימש כנציג הארגון בסומליה. ב-1997 שימש תקופה קצרה כמתאם ההומניטרי של האו"ם בעיראק. ב-1999 שימש כיועץ מיוחד לנציב האו"ם לפליטים בקוסובו. לאחר מכן ניהל את פעולות האו"ם באזור מיטרוביצה בקוסובו. לאחר מכן שימש עד 2001 כמנהל מרכז המידע של האו"ם ברומא. מ-2001 עד 2004 שימש כשליח מיוחד מטעם מזכ"ל האו"ם בדרום לבנון, שם ניהל בהצלחה מבצע לפינוי מוקשים. לאחר מכן שימש כסגן השליח המיוחד של מזכ"ל האו"ם בעיראק וב-2007 מונה לשליח המיוחד בעיראק (לאחר שניהל את מכללת המטה של האו"ם בטורינו שבאיטליה) וכיהן בתפקיד עד 2009. אחר כך מונה לסגן מנהל קשרי החוץ של תוכנית המזון של האו"ם. ב-2010 מונה לשליחו המיוחד של מזכ"ל האו"ם באפגניסטן ולראש משלחת הסיוע של האו"ם במדינה. ב-2011 מונה דה מיסטורה לתת-שר החוץ של איטליה בממשלתו של מריו מונטי. במסגרת זאת הופקד ב-2012 על יישוב סכסוך שפרץ בין איטליה לבין הודו, לאחר ששני חיילים איטלקים שהוצבו על סיפון אוניית סוחר איטלקית במשימה נגד פיראטים ירו למוות בשני דייגים הודים בקרבת חופי הודו. במאי 2014 מונה ליושב-ראש חבר הנאמנים של המכון האירופי לשלום בבריסל. סמוך לאחר מכן, ביולי 2014, מינה אותו מזכ"ל האו"ם באן קי-מון לשליח מיוחד מטעמו ומטעם הליגה הערבית בסוריה, בניסיון להביא לסיום מלחמת האזרחים שם. דה מיסטורה הוא בעל אזרחות איטלקית ושוודית, ותואר מרקיז. הוא נשוי, ואב לשתי בנות. הוא דובר שבע שפות: איטלקית, שוודית, אנגלית, צרפתית, גרמנית, ספרדית וערבית. בספטמבר 2021 הסכימה מרוקו למינויו של סטפן דה מיסטורה, שליח אישי של האו"ם לסהרה המערבית. מדיה וקבצים בנושא סטפן דה מיסטורה בוויקישיתוף ההודעה על מינוי דה מיסטורה לשליחו המיוחד של מזכ"ל האו"ם בסוריה, באתר החדשות של האו"ם
גשר אדם (הודו)

גשר אדם (בטמילית: ஆதாம் பாலம்; בתעתיק לטיני: āthām pālam; נקרא גם: גשר ראמה או סטובנדה; בטמילית: இராமர் பாலம்; בתעתיק לטיני: irāmar pālam; בסנסקריט: रामसेतु) הוא ארכיפלג שנוצר משרטונים. הגשר נפרש בין הודו לסרי לנקה ומפריד בין מפרץ מנאר למצר פלק. אורך הגשר 48 קילומטרים. גשר אדם מורכב משרשרת של שרטונים ומשתרע על 30 קילומטרים בין דרום מזרח הודו וצפון מערב סרי לנקה, באוקיינוס ההודי. ליתר דיוק, הארכיפלג מחבר בין האי ההודי פמבן מול חוף קורומנדל לאי הסרי לנקי של מנאר. הארכיפלג מחולק בין הודו וסרי לנקה, בין מחוז ראמנטאפורם של מדינת טמיל נאדו ומחוז מנאר של פרובינציית הצפון של סרי לנקה (בהתאמה). גשר אדם מפריד בין מפרץ מנאר בדרום למצר פלק בַצפון, והשרטונים בו מונעים מהסירות בעלות שׁוֹקַע לעבור. עומק המים אינו עולה על 1.2 מטרים בזמן הגאות, למעט שלושה ערוצים הקשים למעבר. על פי עדויות גאולוגיות וטקסטים עתיקים, סופה גדולה שהתרחשה בשנת 1480 הרסה את גשר אדם שהיה מצר יבשה וכך נוצרו האיים של השרטונים השונים. בראמאיאנה השרטון, הנקרא גשר ראמאינה, נבנה על ידי ראמה שרצה לכבוש את האי לנקה בו הוחזקה אשתו סיטה (אנ') על ידי המלך-שד ראוואנה. עם כיבוש הראג' הבריטי וסרי לנקה על ידי האימפריה הבריטית, התבצעו עבודות בנייה בגשר אדם בראשית שנת 1838 ובתחילת המאה ה-20 על מנת לשפר את הניווט בין השרטונים ובמטרה ליצור חיבור יבשתי קבוע בין סרי לנקה לבין היבשת. חברת הרכבות רכבות דרום הודו ניסתה לבנות מסילת רכבת על ידי גשר, אך הדבר לא התממש. לעומת זאת, מסילת הברזל של הינדו-ציילן אקספרס פעלה עד לשנת 1965. מסילת רכבת זו קישרה בין שאנגחאי לקולומבו כשבאחד החלקים הייתה מעבורת בין הקצה המזרחי של האי ההודי פמבן והקצה המערבי של האי הסרי לנקי של מאנר. בשנת 2001, הממשלה ההודית אישרה את פרויקט Sethusamudram (אנ') על מנת ליצור תעלה שתשמש לספינות וסירות וכך להימנע מלהקיף את סרי לנקה ולחסוך הפלגה של 400 קילומטרים. פרויקט זה דומה לזה שהוצע בפעם הראשונה על ידי המפקד א.ד. טיילור של המארינס ההודי בשנת 1860. מצר פלק שרטון מדיה וקבצים בנושא גשר אדם בוויקישיתוף האגדה על היווצרות גשר אדם, באתר למטייל ערך זה הוא קצרמר בנושא הודו ובנושא איים. אתם מוזמנים לתרום לוויקיפדיה ולהרחיב אותו.
ישיבה דפלטבוש

ישיבה דפלטבוש (באנגלית: Yeshivah of Flatbush) הוא מוסד חינוכי יהודי דתי הממוקם בברוקלין ואשר מקיף מסגרות חינוך מגילאי גן ילדים ועד סוף תיכון. המוסד משויך רעיונית לזרם האורתודוקסיה המודרנית של ארצות הברית. המוסד הוקם בשנת 1927 על ידי ד"ר יואל ברוורמן ואחרים. בתחילה היה המוסד מבוסס על כיתות לגילאים הנמוכים ולחטיבת הביניים, וב-1950 נוסד בית הספר התיכון, אשר עבר בהמשך לבניין נפרד ברחוב אחר. המוסד משלב לימודי יהדות בשילוב עם לימודי חול, לתלמידים ותלמידות ביחד. בעבר היו רוב תלמידי המוסד בנים למשפחות מהגרים מארצות אירופה. בשנים האחרונות, עם המעבר של חלק גדול מהאוכלוסייה המבוססת לפרברי ניו יורק, ופתיחת מוסדות דומים נוספים, נמנים רוב תלמידי המוסד עם בני עדות המזרח, בעיקר מקהילות יוצאי סוריה ואיראן שהתיישבו בברוקלין. המוסד מציין במטרותיו שני עקרונות: "אם אין קמח אין תורה" ו"חתירה להצטיינות" (“The Standard of Excellence"). אחד מעקרונות המוסד הוא "עברית בעברית" שבו נמסרים כל שיעורי היהדות העוסקים בטקסטים עבריים (תנ"ך, תלמוד), בשפה העברית. עיקרון זה מנחיל שליטה בשפה העברית לבוגרי המוסד. עקב זאת לימדו ומלמדים במוסד מורים ישראלים רבים, ובהם אפרים שך, יוסף שפירא, טובה קלמן ואחרים. ד"ר דוד אליאך (נכדו של ר' שלמה יוסף אליאך) יליד ירושלים, שימש כמנהל המוסד במשך 43 שנים. רשימה של בוגרי הישיבה מדיה וקבצים בנושא ישיבה דפלטבוש בוויקישיתוף אתר האינטרנט הרשמי של ישיבה דפלטבוש (באנגלית) ישיבת פלטבוש, דף שער בספרייה הלאומית
כושן (פירושונים)

האם התכוונתם ל... כושן – שמם בתנ"ך של שבטים נודדים כושן ארסי – מין של חגב כושן רשעתים – שמו של מלך ארם נהריים בתקופת השופטים בתנ"ך כוש כושי
דלתא (אות)

דלתא או דלתה (אות גדולה: Δ, אות קטנה: δ) היא האות הרביעית באלפבית היווני. ביוונית מודרנית מבוטאת האות כפי שדל"ת רפה בוטאה בעבר בעברית (/ð/ ‏:IPA – כצירוף th במילה האנגלית brother), אולם ביוונית עתיקה בוטאה האות כדל"ת דגושה. בספרות יווניות מסמלת האות את המספר 4. האות התפתחה לאות הלטינית D ולאות הקירילית Д. במתמטיקה ופיזיקה האות מסמלת הפרש (לא בהכרח אינפיניטסימלי) בגודל מסוים. למשל:   Δ x = x 2 − x 1 {\displaystyle \ \Delta x=x_{2}-x_{1}} האות מסמנת גם את הדיסקרימיננטה של משוואות ריבועיות. האות מסמלת את חלקיקי דלתא מבין החלקיקי הבאריון. במתמטיקה, עקב ריבוי המושגים ומספרן הסופי של האותיות, ישנן ואריאציות על האות, ככתיבתה הפוך לסימון האופרטור הווקטורי נבלה, שלו שימושים פיזיקליים רבים, ובהם הגרדיאנט, הלפלסיאן וההמילטוניאן. ברפואה, הדלתא מסמלת את הזן ההודי של נגיף הקורונה, ישנם וריאנטים של הקורונה המסומלים באותיות יווניות שונות בפרט. המילה דלתא משמשת ככינוי למישור סחף בשפך נהר שצורתו משולשת, בשל צורתה של האות הדומה לתצורה הגאוגרפית. בגאומטריה אוקלידית, האות מציינת זווית. בחשבון וריאציות, האות דלתא מציינת ביצוע וריאציה אינפיניטסימלית לפונקציה. באנליזה וקטורית ואנליזה פונקציונלית: הדלתא של קרונקר   δ m n {\displaystyle \ \delta _{mn}} , כאשר m ו-n מספרים שלמים, שווה ל-1 רק אם m=n אחרת היא שווה 0. הדלתא של דיראק   δ ( x − y ) {\displaystyle \ \delta (x-y)} כאשר x ו-y מספרים ממשיים היכולים להשתנות ברציפות, שווה ל"אינסוף" כאשר x=y ושווה ל-0 אחרת. זוהי התפלגות חשובה במתמטיקה ובייחוד בפיזיקה. בחשבון אינפיניטסימלי, האות דלתא משמשת כרדיוס של סביבה, קטנה "כרצוננו". באסטרונומיה, האות מסמלת את הכוכב הרביעי בעוצמתו במערכת כוכבים. במסחר באופציות: האות דלתא מייצגת את הרגישות של מחיר הנגזר ביחס לערך נכס הבסיס. האלקטרושליליות היחסית של חלקיק יסודי מול שאר החלקיקים של מולקולה, למשל חלקיק δ− הוא בעל מטען "שלילי יותר" מחלקיק δ+. מדיה וקבצים בנושא דלתא בוויקישיתוף
אלכסנדרה לוקש

אלכסנדרה לוּקָש (נולדה ב-27 בפברואר 1987) היא קריינית, מנחת טלוויזיה וכתבת ישראלית ילידת-מולדובה הסובייטית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מאז 2015 התקדמה בחיים וכלום לא מצוין. לוקש נולדה בקישינב שבמולדובה הסובייטית שבברית המועצות שלעבר, אם כ בהיותה בת שלוש, בשנת 1990, משפחתה עלתה עמה לישראל. התחנכה בבית ספר תיכון מקיף ג' שבאשדוד. שירתה בגלי צה"ל כקריינית חדשות וכן כשדרנית בגלגלצ. ב-2013 החלה להגיש את הפינה "בלוגוס" של אתר ynet (מבית "קבוצת ידיעות אחרונות"). ב-2014 החלה לשמש גם ככתבת שטח במגזין האוכל של ynet, וב-2015 החלה להגיש את הפינה הכלכלית "כסף עולמי". בשנים 2014–2015 הגישה את תוכנית האקטואליה "בשמונה" של ערוץ 20. לוקש היא בוגרת האוניברסיטה העברית מהתוכנית המשולבת: פילוסופיה, כלכלה ומדע המדינה (פכ"מ). אלכסנדרה לוקש, ברשת החברתית פייסבוק אלכסנדרה לוקש, ברשת החברתית אינסטגרם ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
לאוקדיה ירומירסקה

לאוקדיה ירומירסקה (בפולנית: Leokadia Jaromirska;‏ 1907 – 1979), הייתה מתנגדת לנאצים וחסידת אומות העולם מפולין. לאוקדיה ירומירסקה התגוררה בביאלולקה (Bialoleka), פרבר של העיר ורשה. לא היו לה ילדים ובעלה נאסר ב-1940 כאסיר פוליטי. באחד הבקרים באוקטובר 1942, בדרכה לעבודתה, שמעה בכי, והבחינה בילדה ובתינוקת בת 8 חודשים שננטשו ליד גדר של מנזר. שנים רבות אחר כך סיפרה כיצד היא וחברתה אספו את הילדות. האישה השנייה לקחה את הילדה אל ביתה ולאוקדיה אספה את התינוקת. בסיום יום העבודה מיהרה אל ביתה של האישה וגילתה שזו נבהלה ולקחה את הילדה אל תחנת המשטרה. לאוקדיה אימצה את התינוקת וקראה לה בשם בוגומיליה (מתנת האל) או בשם החיבה - "בוגושיה". בקושי רב הצליחה למצוא דרך לפרנס את התינוקת ואת עצמה, ואפילו לשלוח חבילות לבעלה שהיה כלוא כל אותה העת באושוויץ. כאשר הרוסים התקרבו, נאלצה להתפנות מביתה ונדדה עם הילדה ממקום למקום בחיפוש אחר מזון ומקום לינה. למרות התנאים הקשים, טיפלה ירומירסקה בילדה במסירות לאורך כל המלחמה, הגנה עליה והעניקה לה חום ואהבה. בתום המלחמה חזר בולק, בעלה של ירומירסקה, מאושוויץ תשוש וחלש. הזוג חזר לחיות בביאלולקה בבית הרוס וניסה לשוב למסלול של חיים תקינים עם הילדה. אבי התינוקת, גניוק (גרשון) יוניש, שרד את המלחמה והמחנות. אשתו נרצחה בשואה. הוא חזר לפולין בחיפוש אחר בתו התינוקת אותה השאירו הוא ואשתו ליד מנזר בתקווה שתינצל. יוניש הגיע לביתה של ירומירסקה לקחת את בתו חזרה. הוא זיהה את הילדה בזכות כתם לידה שהיה לה. למרות תחנוניה של לאוקדיה שישאיר את הילדה אצלה, נאלצה בצער רב להשיבה לאביה. בוגושיה ששמה האמיתי היה שפרה יוניש עלתה לארץ יחד עם אביה. לימים הפכה לחברה בקיבוץ שער הגולן, נישאה ליורם קוצר, ולבני הזוג נולדו 3 ילדים. 11 שנים לאחר פרידתן בפולין, החלה שפרה לכתוב מכתבים ללאוקידה. מכיוון שמעולם לא למדה קרוא וכתוב בפולנית, נעזרה בחבר קיבוץ שהיה דובר השפה. יורם בעלה של שפרה היה זה שעודד את הקשר וכתב ללאוקידה בקשה למלא את המידע החסר בזיכרונות הילדות של אשתו. בזכות התיווך של הבעל סיפרה לאוקדיה את סיפור התקופה שעברו שתיהן ביחד במלחמה. בנובמבר 1968 הוכרה ירומירסקה על ידי מוסד יד ושם בתור חסידת אומות העולם. יורם הזמין את ירומירסקה לבקר אותם בישראל, הם לא זכו להיפגש: לפני שהגיעה ירומירסקה לישראל ב-1969, נהרג יורם בנובמבר 1967 בעת שירות המילואים. לאוקדיה הגיעה לישראל ונשארה במשך שישה שבועות עם שפרה ומשפחתה. השתיים נטעו עץ לכבוד לאוקדיה בשדרת חסידי אומות העולם ביד ושם. לאוקדיה ירומירסקה - דף חסידת אומות העולם אתר "יד ושם" מכתבים מלאוקדיה" סיפורה של שפרה עברי - סרטון דף לזכר יורם קוצר, באתר שער הגולן
שאנון מקמילן

שאנון מקמילן (אנגלית: Shannon MacMillan;‏ נולדה ב-7 באוקטובר 1974) היא כדורגלנית עבר אמריקאית ששיחקה בעמדות הקישור וההתקפה. מקמילן, שכבשה לטובת הנבחרת האמריקאית 60 שערים, נבחרה לכדורגלנית השנה בארצות הברית בשנת 2002. מקמילן נולדה באוקטובר 1974 במחוז נסאו שבמדינת ניו יורק. לאחר שסיימה את התיכון, החלה מקמילן ללמוד באוניברסיטת פורטלנד, שם שיחקה לצידה של טיפני מילברט. היא שיחקה בקבוצת האוניברסיטה בין השנים 1992 ל-1995, כאשר בשנתה האחרונה היא זכתה בפרס הרמן - המוענק לכדורגלן ולכדורגלנית המצטיינים של ליגת המכללות. את משחק הבכורה שלה בנבחרת ארצות הברית ערכה מקמילן ב-7 ביולי 1993, במסגרת טורניר הכדורגל של האוניברסיאדה. היא הייתה השחקנית הצעירה ביותר בסגל, שבסופו של דבר זכה במדליית הכסף. שער הבכורה שלה הגיע כמעט שנה לאחר מכן, ב-17 באפריל 1994, במשחק נגד נבחרת קנדה. ביולי 1996, נערך באולימפיאדת אטלנטה טורניר כדורגל הנשים הראשון בהיסטוריה של המשחקים האולימפיים, ואילו מקמילן זכתה להיכלל בסגל הנבחרת שנסע לטורניר. האמריקאיות סיימו את שלב הבתים במאזן מושלם של תשע נקודות וגברו בחצי הגמר 1-2 על נורווגיה. במשחק הגמר של הטורניר הן שיחקו נגד סין, ניצחו 1-2 וזכו במדליית הזהב. מקמילן זכתה לכבוש את השער הראשון לטובת האמריקאיות בגמר, בעוד חברתה ללימודים, טיפני מילברט, כבשה את שער הניצחון. בכל הטורניר, כבשה מקמילן שלושה שערים ופתחה בהרכב הראשון בארבעה מחמשת משחקי הנבחרת. ב-1998, היא הייתה חלק מסגל הנבחרת שזכתה במדליית הזהב במשחקי הרצון הטוב שנערכו בניו יורק. שנה אחר כך, הגיעה מקמילן לשיא הקריירה שלה, כשזכתה עם הנבחרת בגביע העולמי שנערך בארצות הברית. בטורניר עצמו, היא שימשה בעיקר כשחקנית מחליפה, אך זכתה לשחק בכל אחד מששת המשחקים. היא סיימה את הטורניר עם שער אחד (בשלב הבתים נגד צפון קוריאה) ושלושה בישולים. בשנה שלאחר מכן, היא זכתה עם הנבחרת במדליית הכסף בטורניר הכדורגל של אולימפיאדת סידני, לאחר הפסד 2-3 בגמר לנורווגיה. גם בטורניר זה היא שימשה בעיקר כמחליפה, אך עלתה לשחק בכל משחקי הטורניר. עם הקמת ליגת ה-WUSA המקצוענית ב-2001, הצטרפה מקמילן לקבוצת סן דייגו ספיריט, שם שיחקה לצידן של ג'ולי פוודי וג'וי פוסט. שנה לאחר מכן, היא כבשה שבעה שערים במסגרת גביע אלגארבה, ובכך קבעה שיא כיבושים חדש לטורניר. באותה שנה, היא אף נבחרה לכדורגלנית השנה בארצות הברית, לאחר שסיימה ככובשת המצטיינת של הנבחרת עם 17 שערים. בשנת 2003, שיחקה מקמילן בגביע העולם השני שלה עם ארצות הברית וסיימה איתה במקום השלישי, לאחר הפסד בחצי הגמר לגרמניה. היא המשיכה לשחק בנבחרת עוד שנתיים, ובאוקטובר 2005 ערכה את משחקה האחרון. בספטמבר 2006, היא הודיעה על פרישתה הסופית מכדורגל, כשלזכותה 60 שערים ו-50 בישולים ב-177 משחקים במדי נבחרת ארצות הברית. שנה לאחר מכן, מונתה מקמילן לעוזרת המאמנת של ג'יל אליס בקבוצת כדורגל הנשים של אוניברסיטת קליפורניה בלוס אנג'לס, והחזיקה במשרה זו במשך שנתיים. מדיה וקבצים בנושא שאנון מקמילן בוויקישיתוף שאנון מקמילן, באתר Soccerdonna (בגרמנית) שאנון מקמילן, באתר Soccerway שאנון מקמילן, באתר FootballDatabase.eu רשומת משחקיה הבינלאומיים באתר פיפ"א
משחק מקדונלד'ס אול-אמריקן

משחק מקדונלד'ס אול-אמריקן (באנגלית: McDonald's All-American Game) הוא כינויים של צמד משחקי ראווה שנתיים המציגים את שחקני ושחקניות הכדורסל המצטיינים בליגות התיכונים של ארצות הברית וקנדה. במסגרת האירוע מתקיימים שני משחקים בזה אחר זה - אחד לבנים ואחד לבנות - הנערכים בסיום שנת הלימודים ומפגישים בין שחקני "נבחרת המזרח" לשחקני "נבחרת המערב". במהלך האירוע נערכים גם תחרות הטבעות, תחרות שלשות ותחרות כישורי כדורסל. משחק מקדונלד'ס אול-אמריקן של הבנים התקיים לראשונה בשנת 1977 אז שיחקה קבוצת "נבחרי אמריקה", בכיכובו של מג'יק ג'ונסון, מול קבוצת "נבחרי וושינגטון" שכללה שחקנים מאזור וושינגטון, מרילנד ו-וירג'יניה. משחק הבנות מתקיים החל משנת 2002. בסיום כל משחק זוכים השחקן והשחקנית המצטיינים של המשחק בפרס ה-MVP על שם מאמן המכללות ג'ון וודן, אחד ממייסדי משחק הראווה. מאז שנת 1997 מחולק גם פרס על שם מאמן התיכונים ושותפו של וודן בייסוד המשחק, מורגן ווטן, המוענק לשחקן ולשחקנית נבחרים על תרומתם בקהילה, בבית הספר ובמגרש הכדורסל. נותנת החסות למשחק היא רשת המזון המהיר מקדונלד'ס. ההכנסות מהאירוע נתרמות לארגון הצדקה של חברת מקדונלד'ס - "בית הצדקה של רונלד מקדונלד" (Ronald McDonald House Charities). בדומה להשתתפות במשחק האולסטאר של ה-NBA, עצם הבחירה למשחק מתייגת את השחקנים כ"נבחרי מקדונלד'ס אול-אמריקן" (McDonald's All-American Team), וממתגת את המשתתפים כשחקני התיכונים הטובים ביותר בארצות הברית וקנדה. רבים מהמשתתפים במשחק ממשיכים לקריירת מכללות מוצלחת, ולראייה - כל הקבוצות שזכו בטורניר אליפות המכללות מאז 1978 כללו לפחות "שחקן אול-אמריקן" אחד, למעט אוניברסיטת מרילנד ב-2002 ואוניברסיטת קונטיקט ב-2014. בינואר 2012 פרסם ארגון מקדונלד'ס אול-אמריקן רשימה של 35 השחקנים הגדולים במשחק הראווה, לרגל חגיגות 35 שנה למשחק הבכורה של הארגון. השחקנים ברשימה נבחרו על ידי הוועדה לבחירת שחקני המשחק השנתי. הקריטריונים לבחירת השחקנים היו שקלול של קריירת תיכונים, תצוגה במשחק מקדונלד'ס אול-אמריקן, קריירת מכללות, קריירה מקצועית והישגים לאחר הפרישה ממשחק. להלן רשימת 35 השחקנים הגדולים: מדיה וקבצים בנושא משחק מקדונלד'ס אול-אמריקן בוויקישיתוף אתר האינטרנט הרשמי של משחק מקדונלד'ס אול-אמריקן (באנגלית) תוצאות משחקי העבר, באתר realgm.com רשימות המשתתפים במשחק לפי שנה, באתר basketball-reference.com ההיסטוריה של משחק מקדונלד'ס אול-אמריקן, באתר הרשמי של המשחק ג'ון וודן ומשחק מקדונלד'ס אול-אמריקן, באתר הרשמי של ג'ון וודן אוניברסיטת קונטיקט זוכה באליפות המכללות 2014, באתר של ניו יורק פוסט ההכרזה על 35 השחקנים הגדולים של משחק מקדונלד'ס אול-אמריקן, באתר ESPN
נימה (ירח)

נימה הוא ירחו של כוכב הלכת צדק. נימה התגלה בשנת 2003 על ידי קבוצה של אסטרונומים מאוניברסיטת הוואי שהודרכו על ידי האסטרונומים סקוט שפרד וקוטלג בשם S/2003 J 21. את שמו, נימה, קיבל במרץ 2005 על שם מנמוסינה, אלת הזיכרון, שהייתה אימן של המוזות. רדיוס מסלולו של נימה סביב צדק הוא 21,427,000 ק"מ ומשך זמן הקפתו סביב צדק הוא 640.769 ימים. קוטרו של נימה הוא 2 קילומטרים ומהירות הקפתו סביב צדק היא 2.43 ק"מ לשנייה. נימה משתייך לקבוצת הירחים אננקה אליה שייכים ירחים המקיפים את צדק במרחק של 19.3 עד 22.7 מיליון קילומטר. שמה ניתן לה על שם הירח אננקה שהוא גדול מבין ירחי הקבוצה. מדיה וקבצים בנושא נימה בוויקישיתוף
אורז שחור

אורז שחור, המכונה גם אורז סגול או אורז אסור, הוא סוג אורז בעל ערך תזונתי גבוה ועשיר בברזל וסיבים. הוא מתאפיין בקליפה שחורה או כהה ובטעם עשיר ומעט מתוק המזכיר טעם אגוזים ולחם חם. מקורו של אורז זה נעוץ בעיקר באסיה, והוא נחשב למעדן במטבחים מסורתיים רבים, במיוחד בסין ובתאילנד. לאורז השחור יתרונות תזונתיים רבים, הודות לעושרו בפיגמנטים אנתוציאנינים מה שנותן לו את צבעו הסגול כהה והופך אותו למקור עשיר של אנטי-אוקסידנטים. בנוסף, הוא מכיל סיבים תזונתיים, ויטמינים ומינרלים נוספים מלבד ברזל, וכמו רוב סוגי האורז מכיל מספר חומצות אמינו. בהיסטוריה, האורז התגלה בסין ונחשב למאכל שמור לקיסר סין ולמשפחת המלוכה בלבד ונאסר לנתיניו, ולכן זכה לכינוי אורז אסור. זה היה בשל האמונה שהוא מציע יתרונות בריאותיים ואריכות חיים. בימינו, אורז שחור זמין ברחבי העולם והוא נפוץ במטבחים מודרניים ובמסעדות גורמה, כאשר הוא מוגש כמנה עיקרית, תוספת או חלק ממנות קינוח. אורז זה מיוצר גם בצפון איטליה שם נקרא "Riso Venere". חגי לרנר, אורז אדום, אורז שחור: מתכונים עם סוגי אורז מיוחדים, באתר Xnet‏, 11 ביוני 2005 לימור לניאדו תירוש, 3 מתכונים עם אורז אסור שקיסרי סין שמרו רק לעצמם, באתר הארץ, 1 במאי 2015 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
פונקציה ממעלה שלישית

פונקציה ממעלה שלישית היא פונקציה ממשית (בדרך כלל), המתוארת על ידי משוואה מהצורה   y = f ( x ) {\displaystyle \ y=f(x)} , כאשר f {\displaystyle f} הוא פולינום ממעלה שלישית; דהיינו:   f ( x ) = a x 3 + b x 2 + c x + d {\displaystyle \ f(x)=ax^{3}+bx^{2}+cx+d} נקודות הקיצון של הגרף נמצאות בפתרונות של המשוואה (התאפסות נגזרת הפונקציה):   f ′ ( x ) = 3 a x 2 + 2 b x + c = 0 {\displaystyle \ f'(x)=3ax^{2}+2bx+c=0} . לכן, יש נקודות קיצון אם ורק אם   b 2 > 3 a c {\displaystyle \ b^{2}>3ac} . לגרף יש נקודת פיתול אחת, בנקודה   x = − b 3 a {\displaystyle \ x=-{\frac {b}{3a}}} ; נקודות הקיצון, אם הן קיימות, נמצאות במרחק שווה משני צידיה של נקודת הפיתול. גם העקמומיות של הגרף שווה בשתי נקודות הקיצון, וערכה   2 b 2 − 3 a c {\displaystyle \ 2{\sqrt {b^{2}-3ac}}} . את נקודות החיתוך עם ציר ה-x אפשר למצוא על ידי פתרון משוואה ממעלה שלישית:   f ( x ) = 0 {\displaystyle \ f(x)=0} . צורתו הסכימטית של גרף הפונקציה תלויה בשני גורמים: הסימן של המקדם המוביל a {\displaystyle a} , וקיומן או היעדרן של נקודות קיצון. על ידי החלפת משתנים ליניארית של x {\displaystyle x} ושל y {\displaystyle y} (כלומר הצבת ביטוי מהצורה   A x + B {\displaystyle \ Ax+B} במקום x {\displaystyle x} וביטוי מהצורה   C y + D {\displaystyle \ Cy+D} במקום y {\displaystyle y} ), אפשר להביא (מעל הממשיים) כל פונקציה ממעלה שלישית לאחת הצורות y = x 3 + x {\displaystyle y=x^{3}+x} (אין נקודות קיצון), y = x 3 − x {\displaystyle y=x^{3}-x} (שתי נקודות קיצון) ו־ y = x 3 {\displaystyle y=x^{3}} (נקודת קיצון אחת, המתלכדת עם נקודת הפיתול). משוואה ממעלה שלישית עקום אליפטי (מתקבל מן המשוואה:   f 2 ( x ) = a x 3 + b x 2 + c x + d {\displaystyle \ f^{2}(x)=ax^{3}+bx^{2}+cx+d} ; כלומר, השורש של פונקציה ממעלה שלישית) מדיה וקבצים בנושא פונקציה ממעלה שלישית בוויקישיתוף פונקציה ממעלה שלישית, באתר MathWorld (באנגלית)